Momo Hirai

Si Momo Hirai (Hinapon: 平井 もも; natawo sa Nobiyembre 9, 1996), labing nailhan isip Momo (Kinoreano: 모모; Hinapon: モモ), mao ang usa ka mag-aawit, magrararap ug magsasayaw gikan didto sa Habagatang Korea. Usa siya sa tulo ka mga sakop nga Hapones sa Twice, nga gimulahan ubos sa JYP Entertainment niadtong 2015.

Kinabuhi ug binuhatan

Sayo nga kinabuhi ug sinugdanan
Natawo si Momo Hirai sa Kyōtanabe, Kyōto-fu, Hapon. Sa dihang 3 ka tuig pa siya, misugod si Momo sa pagsayaw kauban ang iyang magulang nga babaye nga si Hana.

Si Momo sayong nakakuha og pagkaladlad sa industriya sa musika sa Habagatang Korea, nga mipakita sa usa ka music video alang kang Lexy niadtong 2008 ug sa usa ka talento sa telebisyon nga Superstar K niadtong 2011. Si Momo ug ang iyahang igsoon orihinal nga nakit-an sa JYP Entertainment tungod sa usa ka online video niadtong 2012. Gihangyo silang duha nga moapil, bisan og si Momo lang ang nagmalampuson, hinungdan nga mibalhin siya sa Habagatang Korea niadtong Abril 2012. Sa wala pa moapil sa Twice, misayaw siya sa daghang mga music video samtang usa siya ka "binansay". Niadtong 2015, miapil si Momo sa Sixteen, usa ka kompetisyon sa telebisyon, nga gimugna kini sa JYP Entertainment ug kaubang gigama sa Mnet. Sa sinugdanan, giwagtang siya sa kompetisyon apan gidala pagbalik sa katapusan aron mahimong kabahin sa katapusang linyahan sa babayeng pundok nga Twice.

Pagsugod sa Twice
Niadtong Oktubre 20, 2015, opisyal nahimong sakop si Momo sa Twice uban ang pagpagula sa ilahang extended play (EP) nga The Story Begins ug ang nangunang singgol niini mao ang "Like Ooh-Ahh".

Nahimo siyang usa sa mga kinabantogang K-pop star nga dili Koreano sukad sa iyahang pagsugod, ug mipasidungog ang Chosun Ilbo sa iyahang pagkabantog sa pagtabang sa pagpausbaw sa mga relasyon taliwala sa Habagatang Korea ug Hapon. Nailhan tungod sa iyahang pisikal nga kahimsog ug mga kalihokan sa lawas, gianggaan siya og "Dance Machine" ug giisip nga labing maayo'ng magsasayaw sa Twice. Niadtong 2019, nakadawat siya og pagtagad sa Twitter pagkahuman nga migula ang iyahang video trailer ug niranggo isip ika-napulong kinabantogang babayeng idolo sa K-pop sa usa ka surbey sa mga kasundalohan nga nakahuman sa serbisyo militar sa Habagatang Korea.

Diskograpiya

Mga kredito sa pagsulat sa awit
Ang tanan nga mga kredito sa awit gipahiangay gikan sa database sa Korea Music Copyright Association gawas kon gipahayag kondili.

Pilmograpiya

Mga sundayag sa telebisyon

Hosting

Mga pakisayran

Mga sumpay sa gawas
 
Mga tawo sa Habagatang Koreya
Mga mag-aawit
Mga natawo sa 1996
Mga natawo sa Nobiyembre 9
Mga miyembro sa Twice